2021. gada 24. augustā Noteikumi Nr. 580

Rīgā (prot. Nr. 57 30. §)

**Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13. un 14. punktu

Izdarīt Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (Latvijas Vēstnesis, 2016, 65., 220. nr.; 2017, 143. nr.; 2018, 57. nr.; 2019, 27., 176., 255. nr.; 2020, 119., 125., 234. nr.) šādus grozījumus:

1. Aizstāt 2.7. apakšpunktā vārdus "pārvaldības izmaksas" ar vārdiem "vadības maksu".

2. Izteikt 2.8. apakšpunktu šādā redakcijā:

"2.8. finanšu instrumenta vadības maksa – sabiedrības "Altum" kā finanšu instrumenta īstenotāja finanšu instrumenta vadības maksa, kura noteikta saskaņā ar Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 480/2014),
13. pantu;".

3. Aizstāt 9.2. apakšpunktā vārdus "pārvaldības izmaksām" ar vārdiem "vadības maksai".

4. Izteikt 26.3. apakšpunktu šādā redakcijā:

"26.3. sabiedrības "Altum" finanšu instrumenta pārvaldības izmaksas no 2015. gada 30. aprīļa līdz 2020. gada 31. decembrim un vadības maksa no 2021. gada 1. janvāra, kas nepārsniedz regulas Nr. 480/2014 13. panta 2. un 3. punktā minētos ierobežojumus."

5. Izteikt 27. punktu šādā redakcijā:

"27. Finanšu instrumentu vadības maksu:

27.1. sedz šo noteikumu 9.2. apakšpunktā minētā finansējuma apmērā, kas tiek aprēķināts atbilstoši regulas Nr. 480/2014 13. pantā noteiktajai kārtībai un kura apmērs nepārsniedz regulas Nr. 480/2014 13. panta 3. punktā noteiktās robežvērtības;

27.2. atmaksā no šo noteikumu 9.2. apakšpunktā minētā finansējuma līdz 4 % no kopējās izsniegto finanšu instrumentu summas un finanšu instrumentos atmaksātā finansējuma summas."

6. Papildināt noteikumus ar 27.1 punktu šādā redakcijā:

"27.1 Finanšu instrumenta vadības maksu, kura netiek ietverta šo noteikumu 27.1. apakšpunktā minētajās attiecināmajās izmaksās, var segt no atmaksātā finansējuma atbilstoši regulas Nr. 1303/2013 44. un 45. pantam. Nosacījumus sabiedrības "Altum" finanšu instrumenta vadības maksas segšanai no atmaksātā finansējuma nosaka līgumā, kuru slēdz Ekonomikas ministrija un sabiedrība "Altum", ievērojot Eiropas Komisijas 2015. gada 9. jūnija lēmumu Nr. SA. 36904 (2014/N) "Par valsts atbalstu un Latvijas Attīstības finanšu institūcijas izveidi" attiecībā uz vadības maksas kompensēšanu."

7. Izteikt 28. punkta ievaddaļu šādā redakcijā:

"28. No 2016. gada 14. septembra līdz 2020. gada 31. decembrim sabiedrības "Altum" finanšu instrumentu ieviešanas vadības izmaksas ietver šādas izmaksu pozīcijas:".

8. Izteikt 29. punktu šādā redakcijā:

"29. Finanšu instrumentu vadības maksu aprēķina atbilstoši sabiedrības "Altum" metodikai vai programmas rādītāju izvērtējumam, kuru saskaņo ar Ekonomikas ministriju un Finanšu ministriju."

9. Papildināt noteikumus ar 49.3. apakšpunktu šādā redakcijā:

"49.3. segt neatbilstoši veiktos izdevumus, kas radušies energoefektivitātes paaugstināšanas pasākumu īstenošanas laikā."

10. Papildināt noteikumus ar 50.2.7. apakšpunktu šādā redakcijā:

"50.2.7. par neatbilstoši veikto izdevumu segšanu, ja tādi radīsies energoefektivitātes paaugstināšanas pasākumu īstenošanas laikā."

11. Izteikt 70.11. apakšpunktu šādā redakcijā:

"70.11. izstrādāt dzīvokļu īpašnieku neatbilstoši veikto izdevumu (turpmāk – izdevumi) atgūšanas kārtību, tās piemērošanas kārtību, kā arī kārtību, kādā sabiedrība "Altum" informē atbildīgo iestādi par izdevumiem;".

12. Svītrot 70.13. apakšpunktā vārdus un skaitļus "reizi pusgadā, attiecīgi līdz 1. februārim un 1. augustam".

13. Papildināt noteikumus ar 70. 1  punktu šādā redakcijā:

"70.1 Izdevumi var rasties energoefektivitātes pasākumu īstenošanas laikā, ja tiek pārkāpti Latvijas Republikas vai Eiropas Savienības tiesību akti, atbilstoši regulas Nr. 1303/2013 2. panta 36. punktam."

14. Papildināt noteikumus ar 71.9. apakšpunktu šādā redakcijā:

"71.9. nodrošināt, ka līdz 50 % no kopējās aizdevumu energoefektivitātes paaugstināšanas pasākumu īstenošanai piešķirtās summas sabiedrība "Altum" sedz no šo noteikumu 9.2. apakšpunktā minētā finansējuma."

15. Aizstāt 72.4. apakšpunktā vārdus "attiecināmajām un apstiprinātajām vadības izmaksām" ar vārdiem "attiecināmo un apstiprināto vadības maksu".

16. Izteikt 87.1 punktu šādā redakcijā:

"87.1 Ja tiek konstatēts, ka ir pārkāptas Komisijas regulas Nr. 1407/2013 prasības, dzīvokļa īpašniekam ir pienākums atmaksāt sabiedrībai "Altum" visu saņemto *de minimis* atbalstu, kas piešķirts saskaņā ar attiecīgo regulu, kopā ar procentiem atbilstoši Komercdarbības atbalsta kontroles likuma IV un V nodaļai."

17. Izteikt XIV nodaļas nosaukumu šādā redakcijā:

"XIV. Noslēguma jautājumi".

18. Papildināt noteikumus ar 89. punktu šādā redakcijā:

"89. Finanšu instrumentu vadības maksu saskaņā ar šo noteikumu 27.1. apakšpunktā minēto kārtību piemēro ar 2021. gada 1. janvāri."

Ministru prezidents A. K. Kariņš

Ekonomikas ministrs J. Vitenbergs